มีอาการเป็นตุ่มคล้ายสิว แต่ใหญ่กว่า และไม่มีหัวสิว บวมแดง เป็นบริเวณใต้รักแร้ทั้งข้างเดียว บางตุ่มก็อยู่ติดกันเป็นตุ่มใหญ่ๆ อาการจะรู้สึกเคือง ๆ เวลาสัมผัสแล้วก็เจ็บนิด ๆ สามารถมองเห็นได้โดยไม่ต้องใช้มือคลำไปในใต้ชั้นผิวหนัง อยากทราบว่าเป็นตุ่มอะไรหรอคะ
สวัสดีค่ะ ตุ่มคล้ายสิวที่อยู่บริเวณรักแร้ สัมผัสแล้วแล้วเจ็บดังกล่าวน่าจะเป็นรูขุมขนอักเสบซึ่งจะเห็นเป็นตุ่มนูนบวมแดงเล็กๆ คล้ายสิว และทำให้เจ็บเวลาสัมผัสโดน ขยับ หรือเสียดสีได้ สาเหตุเกิดจากมีการบาดเจ็บที่ผิวหนัง เช่น การเสียดสีกับเสื้อผ้า การเกา การโกน การถอนจน เป็นต้น หากตุ่มมีขนาดโตขึ้น ก็อาจกลายเป็นฝีได้ โดยจะมีอาการปวดเจ็บ และอาจเห็นหัวหนองหรือมีหนองไหลออกมาหากยังเป็นไม่มาก แนะนำให้ฟอกทำความสะอาดรักแร้ด้วยสบู่ฆ่าเชื้อ ใช้ยาปฏิชีวนะที่เป็นชนิดทา เช่น มิวพิโรซิน (mupirocin) ทาวันละ 2-3 ครั้ง หลีกเลี่ยงการโกนและถอนขน หากตุ่มมีหลายอัน และกลายเป็นหัวหนองควรไปพบแพทย์เพื่อพิจารณาทานยาปฏิชีวนะค่ะ